  Анжелика Тихонова корреспондент Удмуртиысь Яр ёросын Глазкар – Яр – Пудем сюреслэсь эшшо 3 иськем 330 метр мында кык люкетсэ лэсьтӥзы. Со сярысь элькунысьтымы сюрес лэсьтонъя «Удмуртавтодор» огазеяськонлэн «ВКонтакте» мерлыко вотэсысь бамаз ивортэмын. Биграгурт но Мосейгурт палан сюресэз бадӟым люкетъёсын тупатъязы – асфальтобетонлэсь сӥосты 100 квадрат метр быдӟаен вӧлдыса. Озьы ик сюрес дуръёсты ӝутӥзы но ӵошкытатӥзы Ужъёсты улосвыл сюресъёсты возёнъя кун контракт улсын быдэстӥзы. Пусъём, азьвыл та сюрес вылысь оглом 7 иськем 500 метр кык люкетсэ тупатъязы вал. 50 иськемъем Глазкар – Яр – Пудем сюреслэсь туэ оглом 10 иськем 830 метрзэ выльдӥзы.  Тегъёс: Авто Яр Удмуртия сюресъёс тупатъянужъёс  